25. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ.Φ.7611.1/4/ΑΣ 232 της 19 Φεβρ.-8 Μαΐου 1996 (ΦΕΚ Β 321) (Διόρθ.Σφαλμ. στο ΦΕΚ Β 864 της 16 Σεπτ.1996) Επικύρωση Κανονιστικής Διατάξεως της Δισενιαυσίου Ιεράς Συνάξεως του Αγίου Όρους. Άρθρ.1.-(Αντικαθίσταται το άρθρ.2 της υπ’ αριθ.35668/1947 ΦΕΚ Β 123, ανωτ. αριθ.10). ΄Αρθρ.2.-(Αντικαθίσταται το άρθρ.17 της υπ’ αριθ.35668/1947 ΦΕΚ Β 123, ανωτ. αριθ.10). Άρθρ.3.-(Αντικαθίσταται το άρθρ.20 της υπ’ αριθ.35668/1947 ΦΕΚ Β 123, ανωτ. αριθ.10). Άρθρ.4.-Απαγορεύεται παντελώς η υπό πάντων και καθ’ οιονδήποτε τρόπον δια ξηράς μεταφορά, εκτός Αγίου Όρους αντικειμένων διεπομένων από την διαδικασίαν εξαγωγής των διατάξεων της παρούσης Κανονιστικής Διατάξεως και των προγενεστέρων ως ανωτέρω (ΦΕΚ 123 Β/1947 και ΦΕΚ 1193 Β/1976). ΄Αρθρ.5.-Οι παραβάται διατάξεώς τινος της παρούσης Κανονιστικής Διατάξεως, ως και των προγενεστέρων Κ.Δ. (ΦΕΚ 123 Β/1947 και ΦΕΚ 1193 Β/1976) περί Κειμηλίων, πλην της τιμωρίας των υπό των Αγιορειτικών δικαστηρίων, θα διώκωνται και κατά τας διατάξεις περί αρχαιοκαπηλείας και των άλλων συναφών νόμων. Άρθρ.6.-1.Δια τον προσδιορισμόν της χρονολογίας κατασκευής ή εκδόσεως αντικειμένου ή εντύπου αντιστοίχως, στερουμένου τοιαύτης, αρμοδία είναι η Ιερά Επιστασία. Εις περίπτωσιν εκφράσεως αδυναμίας δέον να καλήται υπ’ αυτής ειδικός, δαπάναις του αιτούντος την εξαγωγήν του αντικειμένου. 2.Πάσα προγενεστέρα  διάταξις, αντικειμένη εις τας διατάξεις των άρθρων της παρούσης Κανονιστικής Διατάξεως καταργείται. 3.Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 